મુંબઈ , 27 જાન્યુઆરી : પદ્મશ્રી ચંદ્રક વિજેતા વિદ્યા બાલને પુરસ્કાર પામ્યા બાદ પોતાના પરિવાર , ઉપરવાળા , દેશ અને દર્શકોનો હૃદયપૂર્વક આભાર વ્યક્ત કર્યો છે અને આ સફળતા પર ખુશી વ્યક્ત કરતા જણાવ્યું છે કે તેઓ આ પુરસ્કાર પામી બહુ ખુશ છે અને ગૌરવ અનુભવે છે . તેમની પાસે શબ્દો નથી પોતાની આ ખુશી વ્યક્ત કરવા માટે . વિદ્યાએ જણાવ્યું - મારા માટે આ પળ અને ઍવૉર્ડ બંને અનમોલ છે . ધ ડર્ટી પિક્ચર જેવી બોલ્ડ ફિલ્મો માટે નેશનલ ઍવૉર્ડ જીતનાર વિદ્યા બાલને એકતા કપૂરના ટેલીવિઝન શો હમ પાંચ દ્વારા કૅરિયર શરૂ કર્યુ હતું . ફિલ્મી દુનિયામાં ચોથા ખાન તરીકે જાણીતા વિદ્યા બાલને વર્ષ 2012માં યૂટીવી મોશનના હૅડ સિદ્ધાર્થ રૉય કપૂર સાથે લગ્ન કર્યા હતાં . વિદ્યા બાલન સિદ્ધાર્થના ત્રીજા પત્ની બન્યાં છે . તેમની આગામી ફિલ્મ શાદી કે સાઇડ ઇફેક્ટ્સ છે કે જેમાં હીરો ફરહાન અખ્તર છે . ચાલો જોઇએ વિદ્યા બાલનની મહત્વની ફિલ્મોની તસવીરી ઝલક :